Diari Oficial de la Generalitat Valenciana


Sumari del DOGV 1317, del 04-06-1990 (1990/817647)

ORDRE de 8 de maig de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat a Alacant, carrer de Jaime Segarra, amb façana a la plaça d'América i a l'avinguda de Xixona, núms. 2-4-6.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/08/(2)/dof/vci/html**

### Dades del document

Número de DOGV
:   1317

Data del DOGV
:   04-06-1990

Secció del DOGV
:   DISPOSICIONS GENERALS

Número del document
:   1990/817647


Data del document
:   08-05-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 8 de maig de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència, d'un immoble situat a Alacant, c/ Jaime Segarra, amb façana a la plaça d'Amèrica i Avda. de Xixona, núm 2-4-6.  
L?Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat a Alacant, al c/ de Jaime Segarra, amb façana a la plaça d?Amèrica i a l'av. de Xixona, núm. 2-4-6.  
L?immoble esmentat estarà destinat al desplegament de les competències de la Conselleria. Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE:  
Article primer  
L?afectació a la Conselleria de Cultura, Educació i Ciència l?immoble que a continuació es detalla:  
Local comercial únic d?entreplanta de l?edifici situat a Alacant, al carrer de Jaime Segarra, amb façana també a la plaça d?Amèrica i a l'av. de Xixona, marcat en el primer dels carrers amb el núm. 2-3-6. Ocupa una superfície útil de 446 metres i 44 decímetres quadrats. Constitueix una sola nau, disposada i preparada per a distribuir-se interiorment. Confronta, segons s'arriba per l?escala exclusiva d'accés a aquesta entreplanta: front, corredor de distribució interior; dreta, av. de Xixona; esquerra, en part plaça d?Amèrica i en part solar de la Sra. Francisca Vilaplana Juan; fons, carrer de Jaime Segarra.  
Té dret exclusiu a utilitzar, per ser l?únic local de l?entreplanta, les cambres de bany, amb una superfície construïda útil de 38 metres i 96 decímetres i construïda de 45 metres i 57 decímetres quadrats, que hi ha a les dues bandes del corredor de distribució interior, que amb una superfície de 121 metres i 45 decímetres quadrats útils i 134 metres i 25 decímetres quadrats construïts, recorre la frontal del local d'entreplanta.  
Consta en l?Inventari General de Béns i Drets de la Generalitat Valenciana amb el número A02/03/014/0109.  
Article segon  
Aquest immoble es destinarà a dependències de la Conselleria esmentada.  
Article tercer  
L?immoble queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè hi concórrega amb el representant nomenat per la Direcció General del Tresor i Patrimoni, a l'acte d'afectació.  
València, 8 de maig de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI